Keskustelu:Ottawan sopimus

message: Artikkeli ei esitä syitä miinojen pitämiselle ja niiden tärkeydelle, vaan kuin suoraan Suomen Rauhanliiton tiedotteista esittää syitä kieltämiselle ja syyllistää. 85.77.51.219
replies: text: Artikkeli ei syyllistä ketään eikä sillä ole mitään tekemistä rauhanliiton kanssa, mutta se saattaa olla hieman keskeneräinen, olet tervetullut muokkaamaan artikkelia asiallisesti jos siitä mielestäsi puuttuu jotain. Muista myös lähteet. Terv--kalamies 1. toukokuuta 2007 kello 14.31 (UTC)
replies: text: :Nyt siellä on kanssa Puolustusministeriön mielipide. Jpatokal 28. toukokuuta 2007 kello 08.36 (UTC)
Muokkasin Suomen ohella sopimuksen ulkopuolelle jättäytyneiden maiden järjestystä. Suomen kannalta ja globaalisti lienee merkittävämpää Venäjän ja Usan jättäytyminen sopimuksen ulkopuolelle kuin esim. Somalian ja Myanmarin kaltaisten valtioiden jättäytyminen. Käsittääkseni mainitsemalla Somalia ja Myanmar ensimmäisinä on haluttu radikalisoida Suomen päätöstä ilman sen kummempia perusteluita. Mielestäni nyt on neutraalimpi.
Onhan noi vastustajien kannat vastustajien kantoja lähteestä riippumatta. Artikkelihan ei sinänsä kerro mitä mieltä Kokoomusnuoret asiasta on. Keskustelukommentti äskeiselle muokkaajalle. --Höyhens 19. marraskuuta 2011 kello 12.14 (EET)
Puolesta ja vastaan -osion saisi poistaa. Näihin tulee aina jotain höpöargumentteja jotka pahimmillaan on keksinyt Wikipedian muokkaaja itse. Mielipiteet pitäisi esittää vain tarpeeksi merkittävän sanojan kanssa. --ML 19. marraskuuta 2011 kello 12.44 (EET)

text: Tuo on asiaa. --Höyhens 20. marraskuuta 2011 kello 15.57 (EET)

text: Samaa mieltä, vaikka korjasinkin nyt osion kerro kuka tekee -ohjeen mukaiseksi. -- Piisamson 20. marraskuuta 2011 kello 16.00 (EET)
replies: text: :Siis tarkoitan, että esitettyjä puolesta- ja vastaan-perusteluja pitää silti järkevästi lähteistettynä voida esittää. --Höyhens 20. marraskuuta 2011 kello 16.14 (EET)

text: Vaikka/koska kyseessä on selvästi dispuutin alla oleva aihe, artikkeliin voisi tuoda soveltuvin osin englanninkielisen artikkelin kritiikit (http://en.wikipedia.org/wiki/Ottawa_Treaty). Parempi kuitenkin antaa tähän artikkeliin, ja etenkin ko. listaan kohdistuvan julkisuuskohun laantua ennen suurempia muokkauksia? --Jonin 21. marraskuuta 2011 kello 17.04 (EET)
replies: text: :Englanninkielisen artikkelin kritiikkiosio pohjautuu samaan Helsingin Kokoomusnuorten kannanottoon kuin suomenkielinenkin, joten en ymmärrä mitä tällä saavutettaisiin. Julkisuuskohinalla ei ole merkitystä Wikipedian muokkaamisen kannalta. -- Piisamson 21. marraskuuta 2011 kello 17.22 (EET)
replies: text: ::Kirjoitin kommenttini hieman epäselvästi. Olin ML:n kannalla puolesta/vastaan-listan poistosta, mutta toisin ko. listan tilalle englannikielisen artikkelin kaltaisen (paremmin kirjoitetun) kritiikkiosion. Puolesta-argumentithan on ainakin pääosin jo aiemmin artikkelissa mainittu. Lisäksi Suomi ja sopimus -osio on kirjoitettu niin, että sivulle tuleva jää ihmettelemään, että miksi Suomi ei ole allekirjoittanut sopimusta? Ottamatta kantaa (toisin kuin ehkä artikkelin teksti), tulisiko miinat kieltää Suomessa, artikkelista olisi hyvä näkyä selkeämmin, miksi Suomi ei ole vielä ratifioinut sopimusta (ja sitten kun se sen ratifioi, miksi siinä meni niin kauan).  Jonin 25. marraskuuta 2011 kello 11.54 (EET)
replies: text: :::Kriittikiosion suurin ongelma ei ole kuinka hyvin se on kirjoitettu, vaan se, että maailmanlaajuisen sopimuksen kritiikkiosio pohjautuu sekä englanninkielisessä että suomenkielisessä Wikipediassa Kokoomusnuorten Helsingin osaston kannanottoon. Artikkeli on jo nyt hyvin vinoutunut koskemaan Suomea, kun sen pitäisi koskea koko maailmaa - paljon suurempi puute kuin se, että Suomen kaltaisen lilliputtimaan osallistumisen myöhästymistä ei ole täydellisesti selvitetty on se, että Kiinan, Venäjän ja Yhdysvaltojen osallistumattomuutta ei ole lainkaan käsitelty. -- Piisamson 25. marraskuuta 2011 kello 14.33 (EET)
thread_title:  NPOV 

message: Selventäkää ratifioinnin ja liittymisen eroja. Maat ovat englannin kielisessä järjestyksessä ja haittaa yksittäisen etsimistä. 93.106.183.217 18. joulukuuta 2023 kello 11.30 (EET)
thread_title:  Ratifiointi